Elif Şafak

**Elif Şafak** (s. 25. lokakuuta 1971 Strasbourg, Ranska) on brittiläis-turkkilainen kirjailija. Hänen teoksiaan on käännetty 56 kielelle.

## Elämä ja ura
Şafak syntyi Ranskassa ja vietti nuoruutensa Espanjassa, mutta muutti myöhemmällä iällään Turkkiin. Şafak on myös tutkija ja hänellä on maisterintutkinto sukupuolentutkimuksesta ja filosofian tohtorin tutkinto pääaineenaan Contemporary Western Political Thought ja sivuaineenaan Middle Eastern Studies. Şafakilla on apulaisprofessorin virka Arizonan yliopistossa Near Eastern Studies -laitoksella. Social Scientists Institute palkitsi Şafakin lopputyön "The Deconstruction of Femininity Along the Cyclical Understanding of Heterodox Dervishes in Islam". Työ käsittelee islamia, naisia ja mystiikkaa.

Şafakin esikoiskirja *Kem Gözlere Anadolu* julkaistiin 1994. Hänen romaaninsa *Pinhan* (*The Sufi*) voitti Turkissa Mevlana-palkinnon vuonna 1998. Romaani *Şehrin Aynaları* (*Mirrors of the City*) saavutti laajan lukijakunnan ja toi hänelle "Union of Turkish Writers" -palkinnon vuonna 2000. Şafak voitti kaikki merkittävät kirjallisuuspalkinnot Turkissa alle 30-vuotiaana.

Şafakin romaani *The Bastard of Istanbul* toi hänelle Turkissa syytteen "turkkilaisuuden loukkaamisesta" vuonna 2006, sillä romaani käsitteli Armenian kansanmurhaa. Tuomiota ei kuitenkaan pantu käytäntöön näyttöjen puutteen vuoksi.

Şafakin teos *10 Minutes 38 Seconds in This Strange World* (suom. *10 minuuttia 38 sekuntia tässä oudossa maailmassa*) oli Booker-palkintoehdokkaana 2019.

Şafak asuu puolet vuodesta Yhdysvalloissa ja kirjoittaa useisiin lehtiin niin siellä kuin Euroopassakin. Vuonna 2005 Şafak avioitui turkkilaisen journalistin Eyüp Canin kanssa.

## Kirjallisuus
### Suomennetut teokset
* *Rakkauden aikakirja* (2011), suomentanut Maria Erämaja
* *Kirottu Istanbul* (2012), suomentanut Maria Erämaja
* *Kunnia* (2013), suomentanut Maria Erämaja
* *Valkoinen elefantti* (2014), suomentanut Maria Erämaja
* *Eevan kolme tytärtä* (2018), suomentanut Sari Karhulahti
* *10 minuuttia 38 sekuntia tässä oudossa maailmassa* (2021), suomentanut Maria Erämaja
* *Kadotettujen puiden saari* (2023), suomentanut Helinä Kangas

### Turkiksi
* *Kem Gözlere Anadolu*, 1994, Evrensel, 
* *Pinhan*, 1997, Metis, 
* *Şehrin Aynaları*, 1999, Metis, 
* *Mahrem*, 2000,  Metis, 
* *Bit Palas*, 2002, Metis, 
* *Araf* (käännös teoksesta *The Saint of Incipient Insanities*), 2004, Metis, 
* *Beşpeşe*, 2004, Metis,  (Muut tekijät Murathan Mungan, Faruk Ulay, Celil Oker ja Pınar Kür) 
* *Med-Cezir*, 2005,  Metis, 
* *Baba ve Piç* (käännös teoksesta *The Bastard of Istanbul*), 2006, Metis, 

### '''Englanniksi'''
* *The Saint of Incipient Insanities*, 2004, Farrar, Straus ja Giroux, 
* *The Flea Palace* (käännös teoksesta *Bit Palas*), 2005, Marion Boyars,  (toinen tekijä Muge Gocek)
* *The Gaze* käännös teoksesta *Mahrem*), 2006, Marion Boyars, 
* *The Bastard of Istanbul*, 2006, Viking Adult, 
* *10 Minutes 38 Seconds in This Strange World*, 2019
* *The Island of Missing Trees*, 2021
* *There Are Rivers in the Sky*, 2024

### Saksaksi
* *Spiegel der Stadt*, Literaturca Verlag, 
* *Die Heilige des nahenden Irrsinns*, 2005, Eichborn Verlag, 

## Lähteet

## Aiheesta muualla
* Elif Şafakin verkkosivut 
* Elif Shafak: Writing Under a Watchful Eye NPR.org. 
* Elif Shafak: The revolutionary power of diverse thought TED Talk 2017.